ai4bharat/Pralekha huggingface dataset:
তথ্যওসম্প্রচারমন্ত্রক
সত্যজিৎ রায় ফিল্ম অ্যান্ড টেলিভিশন ইনস্টিটিউটে আজ থেকে শুরু হল পঞ্চম ভারতীয় আন্তর্জাতিক বিজ্ঞান চলচ্চিত্র উৎসব
কলকাতা, ৬ নভেম্বর, ২০১৯
পঞ্চম ভারতীয় আন্তর্জাতিক বিজ্ঞান চলচ্চিত্র উৎসবের আসর বসেছে কলকাতায়। এরই অঙ্গ হিসেবে আজ কলকাতার সত্যজিৎ রায় ফিল্ম অ্যান্ড টেলিভিশন ইনস্টিটিউটে শুরু হল বিজ্ঞান-ভিত্তিক চলচ্চিত্র প্রদর্শনী। বিজ্ঞান প্রসারের সহায়তায় এই উৎসবের আয়োজন করা হয়েছে। অনুষ্ঠানের সূচনায় সত্যজিৎ রায় ফিল্ম অ্যান্ড টেলিভিশন ইনস্টিটিউটের অধিকর্তা ডঃ দেবমিত্রা মিত্র বলেন, সাধারণ মানুষের মধ্যে বিজ্ঞানকে আরও বেশি জনপ্রিয় এবং নতুন প্রজন্মের চলচ্চিত্র নির্মাতাদের আগ্রহী করে তুলতে এই উৎসবের আয়োজন করা হয়েছে। তিনি বলেন, বিজ্ঞান-ভিত্তিক চলচ্চিত্র সাধারণ মানুষের মধ্যে বৈজ্ঞানিক ভাবধারা গড়ে তুলতে সাহায্য করে।
সেন্টার ফর সায়েন্টিফিক অ্যান্ড ইন্ডাস্ট্রিয়াল রিসার্চ  এবং ন্যাশনাল ইনস্টিটিউট অফ সায়েন্স কমিউনিকেশন অ্যান্ড ইনফরমেশন রিসোর্স -এর অধিকর্তা অধ্যাপক মনোজ কুমার পাটাইরিয়া বলেন, এই ধরনের চলচ্চিত্র উৎসবের উদ্দেশ্যই হল উৎসবে অংশগ্রহণকারী ছাত্রছাত্রী এবং চলচ্চিত্র নির্মাতাদের মধ্যে বিজ্ঞান ও প্রযুক্তির ভাবধারা গড়ে তোলা ও প্রসার ঘটানো। তিনি বিজ্ঞান ও প্রযুক্তির ওপর আরও বেশি করে চলচ্চিত্র নির্মাণের জন্য এসআরএফটিআই-এর ছাত্রছাত্রী ও চলচ্চিত্র নির্মাতাদের এগিয়ে আসার আহ্বান জানান। অনুষ্ঠানে, বিশিষ্ট কবি ও চলচ্চিত্র নির্মাতা শ্রী বুদ্ধদেব দাশগুপ্ত বিজ্ঞান-ভিত্তিক চলচ্চিত্র নির্মাণের জন্য কেন্দ্রীয় তথ্য ও সম্প্রচার মন্ত্রকের পক্ষ থেকে আর্থিক সাহায্যের আর্জি জানান। স্যুইজারল্যান্ডের পরিবেশবিদ ও চলচ্চিত্র নির্মাতা শ্রীমতী ব্রিগেট আট্টার কোরনেকি সাধারণ মানুষের স্বার্থে পরিবেশ-ভিত্তিক চলচ্চিত্র নির্মাণের ওপর বিশেষ জোর দেন।
এসআরএফটিআই-এর ‘মিশন মঙ্গল’, ‘পরমাণু’, ‘ইন্ডিয়ান সায়েন্টিফিক সাউথ পোল এক্সপিডিশন, ২০১৯’, ‘দ্য ফেক গ্যালিলিও মুন’, ‘অ্যাটাপিওর্স : দ্য মিস্ট্রি অফ হিউম্যান ইভোলিউশন’ ছবিগুলি প্রদর্শিত হবে এই চলচ্চিত্র উৎসবে।
এদিন উদ্বোধনী অনুষ্ঠানে উপস্থিত ছিলেন আইএসএফএফআই-২০১৯-এর নমিনেশন জুরি চেয়ার অধ্যাপক শম্ভুনাথ সিং, পদার্থবিদ অধ্যাপক পার্থ ঘোষ, বিশিষ্ট লেখক, দার্শনিক ও সঙ্গীতকার শ্রী অভিষেক শর্মা সহ একাধিক চলচ্চিত্র নির্দেশক ও লেখক।
CG/SS/DM
(Visitor Counter : 48
কেন্দ্রীয়লোকসেবাআয়োগ
২০২১ সালের সিভিল সার্ভিসেস  – এর পরীক্ষা নির্ধারিত সময়সূচি অনুযায়ী ৭, ৮, ৯, ১৫ এবং ১৬ই জানুয়ারি অনুষ্ঠিত হবে
নয়াদিল্লি, ০৫ জানুয়ারি, ২০২২
কোভিড-১৯ মহামারীর কারণে উদ্ভূত পরিস্থিতিতে সাবধানতার বিষয়ে পর্যালোচনা করার পরে ইউনিয়ন পাবলিক সার্ভিস কমিশন  ২০২১ সালের সিভিল সার্ভিসেস  – এর পরীক্ষা নির্ধারিত সময়সূচি অনুযায়ী ৭, ৮, ৯, ১৫ এবং ১৬ই জানুয়ারি করার সিদ্ধান্ত নিয়েছে।
এই সংক্রমণ নিয়ন্ত্রণে সরকারের বিধিনিষেধ/নিষেধাজ্ঞার পরিপ্রেক্ষিতে কমিশন রাজ্য সরকারগুলিকে প্রার্থীদের/পরীক্ষার সঙ্গে যুক্ত কর্মীদের যাতায়াতের ক্ষেত্রে যাতে কোনও অসুবিধা না হয়, তা দেখার জন্য অনুরোধ করেছে। বিশেষ করে, যাঁরা কনটেনমেন্ট/মাইক্রো কনটেনমেন্ট জোন থেকে আসছেন, তাঁদের যাতায়াতের ক্ষেত্রে অসুবিধা যাতে না হয়, তাও দেখতে বলা হয়েছে। প্রয়োজন হলে কনটেনমেন্ট জোনে পরীক্ষার্থীদের ই-অ্যাডমিট কার্ড এবং পরীক্ষার্থীদের আইডি কার্ড যাতায়াতের ক্ষেত্রে পাস হিসাবে ব্যবহার করতে হবে।
রাজ্য সরকারগুলিকে আরও অনুরোধ করা হয়েছে যে, পরীক্ষার কমপক্ষে একদিন আগে অর্থাৎ ৬-৯ই জানুয়ারি এবং ১৪-১৬ই জানুয়ারি পর্যন্ত পরীক্ষার্থী এবং পরীক্ষার সঙ্গে যুক্ত কর্মীরা যাতে নির্বিঘ্নে যাতায়াত করতে পারেন, তার জন্য গণপরিবহণে সুবন্দোবস্ত করতে হবে।
মহামারীর এই সময়ে পরীক্ষা পরিচালনার জন্য সমস্ত জেলা কর্তৃপক্ষ এবং ভেনু সুপারভাইজারদের কমিশনের নির্দেশিকা পাঠানো হয়েছে। এই নির্দেশিকায় প্রধাণত পরীক্ষার্থী/পরীক্ষার সঙ্গে যুক্ত আধিকারিকদের ব্যক্তিগত স্বাস্থ্যবিধি মেনে চলা, সামাজিক দূরত্ব বজায় রাখা, সর্বক্ষণ মাস্ক ব্যবহার, পরীক্ষা কেন্দ্রে সুবিধাজনক স্থানে স্যানিটাইজারের ব্যবস্থা করা, পরীক্ষার্থীদের সঙ্গে নিজস্ব স্যানিটাইজার নিয়ে আসা, নিয়মিত প্রতিটি স্থানে স্যানিটাইজারের ব্যবস্থা করা, কাশি/হাঁচি/শ্বাসকষ্ট/জ্বর বোধ করা পরীক্ষার্থীদের বসার জন্য দুটি অতিরিক্ত ঘরের ব্যবস্থা করা, নির্দিষ্ট নিয়মবিধির আওতায় পরীক্ষার্থীরা যাতে পরীক্ষা দিতে পারেন, তার জন্য যথাযথ ব্যবস্থা গ্রহণ ইত্যাদির উপর জোর দেওয়া হয়েছে।
CG/SS/SB
(Visitor Counter : 87
স্বাস্থ্যওপরিবারকল্যাণমন্ত্রক
সস্তায় ডায়বেটিসের পরীক্ষাসামগ্রী
নয়াদিল্লি, ১৩ মার্চ, ২০২০
ভারতীয় চিকিৎসা-বিজ্ঞান গবেষণা পরিষদ  ‘সুচেক’ নামে একটি যন্ত্র তৈরিতে আর্থিক সহায়তা করেছে। সম্পূর্ণ দেশীয় প্রযুক্তিতে তৈরি এই যন্ত্রটি রক্তে শর্করার পরিমাণ নির্ণয় করে। স্বল্প মূল্যের এই গ্লুকোমিটার সবরকম আবহাওয়াতেই কাজ করতে পারে। আইসিএমআর দেশীয় প্রযুক্তিতে আরেকটি যন্ত্র তৈরি করছে যার মাধ্যমে ডায়াবেটিক রোগীরা ‘এইচবিএ১সি’ পরীক্ষা করতে পারবেন।
জনস্বাস্থ্য এবং হাসপাতাল রাজ্যের এক্তিয়ারভুক্ত। তবে, কেন্দ্র এই ক্ষেত্রে রাজ্যকে সহায়তা থাকে। ক্যান্সার, ডায়বেটিস, হৃদরোগ সংক্রান্ত অসুখগুলি প্রতিরোধ ও নিয়ন্ত্রণের উদ্দেশ্যে জাতীয় কর্মসূচি  কর্মসূচি সরকার রূপায়িত করছে। এর উদ্দেশ্য হল, সংক্রমিত নয়, এ ধরনের অসুখগুলিকে দ্রুত সনাক্ত করার জন্য জনসচেতনতা গড়ে তোলা এবং কারোর মধ্যে এই অসুখের লক্ষণ দেখা দিলে তাঁকে যথাযথ স্বাস্থ্য পরিষেবা দেওয়া। সংক্রমিত নয়, এমন ব্যাধিগুলির মোকাবিলায় জেলাস্তরে ৬১৬টি এবং দেশের নানা প্রান্তে ৩,৮২৭টি স্বাস্থ্যকেন্দ্র গড়ে তোলা হয়েছে। এখান থেকে দরিদ্র এবং আর্থিকভাবে দুর্বল মানুষদের বিনামূল্যে অথবা ভর্তুকি সহযোগে চিকিৎসার ব্যবস্থা রয়েছে। দেশের ২১৫টি জেলায় ইতিমধ্যেই এই কর্মসূচি চালু হয়েছে। এর ফলে, আশাকর্মী সহ স্বাস্থ্যকর্মীরা এই কর্মসূচিটি রূপায়ণের দায়িত্বে রয়েছেন। আয়ুষ্মান ভারত প্রকল্পের আওতায় ডায়বেটিস সহ সংক্রমিত নয়, এরকম অসুখগুলি সনাক্তকরণের কাজ চলছে।
মোবাইল প্রযুক্তিকে ব্যবহারের জন্য ‘এমডায়বেটিস’ নামে একটি অ্যাপ চালু করা হয়েছে। এর উদ্দেশ্য, জনসচেতনতা গড়ে তোলা এবং স্বাস্থ্য পরিষেবা ও স্বাস্থ্যকর অভ্যাস গড়ে তুলতে সাহায্য করা। এক্ষেত্রে সংবাদমাধ্যমের সাহায্যে প্রচারেরও ব্যবস্থা করা হয়েছে। ১৪ই নভেম্বর বিশ্ব ডায়বেটিস দিবসে বিশেষ প্রচার কর্মসূচির আয়োজন করা হয়। নতুন দিল্লির ইন্ডিয়া ইন্টারন্যাশনাল ট্রেড ফেয়ারেও প্রতি বছর ডায়বেটিস, উচ্চ রক্তচাপ এবং মুখ, স্তন ও সারভাইক্যাল ক্যান্সারের জনসচেতনতা কর্মসূচি হাতে নেওয়া হয়।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 75
সামাজিকন্যায়ওক্ষমতায়নমন্ত্রক
শ্রী থাওয়ারচাঁদ গেহলট আগামীকাল ‘সুগম্য ভারত অ্যাপ’ ও ‘অ্যাকসেস – দ্য ফটো ডাইজেস্ট’ হ্যান্ডবুক – এর ভার্চ্যুয়ালি সূচনা করবেন
নয়াদিল্লি, ০১ মার্চ, ২০২১
কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ারচাঁদ গেহলট আগামী ভিডিও কনফারেন্সের মাধ্যমে ‘সুগম্য ভারত অ্যাপ’ ও ‘অ্যাকসেস – দ্য ফটো ডাইজেস্ট’ হ্যান্ডবুকটির সূচনা করবেন। মন্ত্রকের অধীনস্ত ভিন্নভাবে সক্ষম ক্ষমতায়ন দপ্তর এই অ্যাপ ও হ্যান্ডবুক তৈরি করেছে। আগামীকাল বেলা ১১টার সময় এই অনুষ্ঠানটি https://webcast.nic.in/msje/ - এর মাধ্যমে ওয়েবকাস্ট করা হবে। এরপর, অ্যান্ড্রয়েড ফোন ব্যবহারকারীদের জন্য প্লে স্টোর থেকে অ্যাপটি ডাউনলোড করা যাবে। তবে, আইওএস – এর সংস্করণটি ১৫ মার্চের পর পাওয়া যাবে।
এমন একটি পরিবেশ দেশ জুড়ে গড়ে তোলার পরিকল্পনা করা হয়েছে, যেখানে ভিন্নভাবে সক্ষম ব্যক্তিরা সহজেই যাতায়াত করতে পারবেন এবং এই ব্যবস্থাটি তথ্য যোগাযোগ প্রযুক্তি-নির্ভর হবে। সুগম্য অ্যাপ – এর মাধ্যমে ভিন্নভাবে সক্ষমদের এই সুবিধা করে দিতে উদ্যোগ নেওয়া হয়েছে। এছাড়াও, কোভিড সংক্রান্ত বিভিন্ন তথ্য এই অ্যাপের মাধ্যমে পাওয়া যাবে। হিন্দি, ইংরাজি, মারাঠি, তামিল, ওডিয়া, কন্নড়, তেলুগু, গুজরাটি, পাঞ্জাবী ও মালায়লি – এই ১০টি ভাষায় এই অ্যাপ পাওয়া যাবে।
ভিন্নভাবে সক্ষমদের ক্ষমতায়ন দপ্তর অ্যাকসেস – দ্য ফটো ডাইজেস্ট হ্যান্ডবুকটি বিভিন্ন রাজ্য ও কেন্দ্রশাসিত অঞ্চলের ছবি সম্বলিত। এর মাধ্যমে ভালোমন্দ অভ্যাস এবং ১০টি গুরুত্বপূর্ণ বিষয়ের ওপর ছবির মাধ্যমে ধারণা দেওয়া হবে। এই হ্যান্ডবুকটি অ্যাপ ও দপ্তরের ওয়েবসাইটে পাওয়া যাবে।
প্রধানমন্ত্রীরদপ্তর
উহান থেকে উদ্ধারকার্যের বিষয়ে প্রধানমন্ত্রীর প্রশংসা
নয়াদিল্লি, ১৩ ফেব্রুয়ারি, ২০২০
উহানে আটকে পড়া ভারতীয়দের উদ্ধারকার্যে এয়ার ইন্ডিয়া এবং স্বাস্থ্য দপ্তরের যেসব আধিকারিকরা তৎপর ছিলেন, তাঁরা তাঁদের দায়িত্ব নির্বাহে দায়বদ্ধতার প্রকৃত পরিচয় দেওয়ায় প্রধানমন্ত্রী শ্রী নরেন্দ্র মোদী ভুয়সী প্রশংসা করেন। প্রধানমন্ত্রী এই উদ্ধারকার্যে নিযুক্ত সদস্যদের ধন্যবাদ সূচক একটি পত্র দিয়েছেন। কেন্দ্রীয় অসামরিক বিমান চলাচল মন্ত্রী এই চিঠিটি সদস্যদের হাতে তুলে দিয়েছেন।
নোভেল করোনা ভাইরাসের প্রাদুর্ভাবের কেন্দ্রস্থল উহানে এয়ার ইন্ডিয়া জরুরি-ভিত্তিতে উদ্ধারকার্য চালায়। সংশ্লিষ্ট অঞ্চলের ভয়াবহ পরিস্থিতির কথা জেনেও পরপর দু’দিন স্বাস্থ্য মন্ত্রকের একটি দল সহ এয়ার ইন্ডিয়ার আধিকারিকরা দুটি বি-৭৪৭ বিমান পাঠায়। এই বিমানগুলি ৩১ জানুয়ারি এবং পয়লা ফেব্রুয়ারি উহান গিয়েছিল এবং তার পরের দিন দেশে ফিরে আসে।
SSS/CB/SB
(Visitor Counter : 54
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, কেন্দ্র আইএএস আধিকারিকদের কেন্দ্রীয় ডেপুটেশন সংক্রান্ত আইএএসবিধি ১৯৫৪-এর ৬ আইন সংশোধনের প্রস্তাবের বিষয়ে রাজ্য/কেন্দ্রশাসিত অঞ্চলগুলির থেকে প্রাপ্ত মতামত বিবেচনা করছে
নতুন দিল্লি, ৯ ফেব্রুয়ারি, ২০২২
বিজ্ঞান ও প্রযুক্তি, ভূবিজ্ঞান দফতরের স্বাধীন দায়িত্বপ্রাপ্ত, প্রধানমন্ত্রীর দফতর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দফতরের প্রতিমন্ত্রী ডাঃ জিতেন্দ্র সিং বলেছেন, কেন্দ্র আইএএস আধিকারিকদের কেন্দ্রীয় ডেপুটেশন সংক্রান্ত আইএএসবিধি ১৯৫৪-এর ৬ আইন সংশোধনের প্রস্তাবের বিষয়ে রাজ্য/কেন্দ্রশাসিত অঞ্চলগুলির থেকে প্রাপ্ত মতামত বিবেচনা করছে ।
লোকসভায় আজ এক প্রশ্নের লিখিত উত্তরে ডাঃ জিতেন্দ্র সিং জানান, ভারতীয় প্রশাসনিক পরিষেবা  বিধি ১৯৫৫-র কেন্দ্রীয় ডেপুটেশনে ক্যাডার/জয়েন্ট ক্যাডার পদমর্যাদার বরিষ্ঠ ডিউটি পদে সংরক্ষণের হার ৪০ শতাংশের বেশি নয় । রাজ্য সরকারগুলি কেন্দ্রীয় সরকারের প্রয়োজনীয়তা পূরণে কেন্দ্রীয় ডেপুটেশনের জন্য পর্যাপ্ত সংখ্যক আধিকারিকদের পাঠাচ্ছে না । তাই এই সমস্যা মোকাবিলা করার জন্য আইএএস আধিকারিকদের কেন্দ্রীয় ডেপুটেশন সম্পর্কিত বিষয়ে ১৯৫১ সালের অল ইন্ডিয়া সার্ভিসেস অ্যাক্টের ধারা ৩-এ থাকা আইনের পরিপ্রেক্ষিতে ১৯৫৪ সালের আইএএস বিধির ৬ আইন সংশোধনের প্রস্তাবে রাজ্য/কেন্দ্রশাসিত অঞ্চলগুলির থেকে মতামত চাওয়া হয়েছে ।
CG/SS/RAB
(Visitor Counter : 79
পরিসংখ্যানএবংকর্মসূচিরূপায়ণমন্ত্রক
ইন্ডিয়ান স্ট্যাটিসটিকাল ইনস্টিটিউট- এর পক্ষ থেকে প্রাক্তন রাষ্ট্রপতি প্রণব মুখোপাধ্যায় কে সংবর্ধনা জানানো হল।
কলকাতা ,১১ ডিসেম্বর
ইন্ডিয়ান স্ট্যাটিসটিকাল ইনস্টিটিউট  এর পক্ষ থেকে আজ ভারতের প্রাক্তন রাষ্ট্রপতি শ্রী প্রণব মুখোপাধ্যায় কে সংবর্ধনা জানানো হল। ভারতরত্ন শ্রী মুখোপাধ্যায় এই ইনস্টিটিউটের প্রাক্তন চেয়ারম্যান ছিলেন।
এদিন অনুষ্ঠানে তিনি আইএসআই - এর ওপর একটি স্মারক গ্রন্থেরও প্রকাশ করেন। প্রনববাবু তাঁর ভাষনে ব্যাঙ্ক রাষ্ট্রায়ত্তকরনকে তদানিন্তন প্রধানমন্ত্রী ইন্দিরা গান্ধীর সঠিক সিদ্ধান্ত বলে জানান । বর্তমানে ব্যাঙ্কিং ক্ষেত্রে যে মন্দা চলছে তা কাটিয়ে উঠতে হবে বলে তিনি মন্তব্য করেন। জিএসটির প্রয়োজনীতা থাকলেও তা প্রয়োগ করতে কিছুটা সমস্যা হচ্ছে বলে শ্রী মুখোপাধ্যায় মন্তব্য করেন। সংসদীয় রাজনীতিতে আর ফিরতে না পারার আক্ষেপ প্রকাশ করেন তিনি। তথ্য ও পরিসংখ্যানের সঠিক রূপায়ণ এবং মূল্যায়নের আহ্বান জানান প্রাক্তন রাষ্ট্রপতি।
আজকের অনুষ্ঠানের সূচনা করেন ইন্ডিয়ান স্ট্যাটিসটিকাল ইনস্টিটিউটের সভাপতি তথা প্রধানমন্ত্রীর অর্থনৈতিক উপদেষ্টা বিবেক দেবরায়। প্রণব মুখোপাধ্যায় ছাড়াও এদিন রাজ্যপাল শ্রী জাগদীপ ধনকরকেও ইন্সটিটিউটের পক্ষ থেকে সংবর্ধনা জানানো হয়।
শ্রী ধনকর ভারতরত্ন শ্রী প্রনব মুখোপাধ্যায়ের একটি প্রতিকৃতি রাজভবনে রাখার কথা বলেন।
অনুষ্ঠানে উপস্থিত ছিলেন পরিসংখ্যান ও কর্মসূচি রূপায়ণ মন্ত্রকের  অধিকর্তা শ্রী তপন কুমার সান্যাল, ইন্ডিয়ান স্ট্যাটিসটিকাল ইনস্টিটিউটের অধিকর্তা সঙ্ঘমিত্রা বন্দোপাধ্যায় প্রমুখ।
SSS/CB
(Visitor Counter : 16
প্রধানমন্ত্রীরদপ্তর
ছত্তিশগড়ের অন্তর্গত ভারতীয় রেলের বিলাসপুর, রায়পুর, সম্বলপুর, নাগপুর এবং ওয়াল্টিয়ার বিভাগে বৈদ্যুতিকীকরণের পুরো কাজ সম্পন্ন হওয়ায় প্রধানমন্ত্রীর প্রশংসা
নয়াদিল্লি, ২৫ মার্চ, ২০২৩
প্রধানমন্ত্রী শ্রী নরেন্দ্র মোদী ছত্তিশগড় রাজ্যের মধ্যে ভারতীয় রেলের বিলাসপুর, রায়পুর, সম্বলপুর, নাগপুর এবং ওয়াল্টিয়ার বিভাগে বৈদ্যুতিকীকরণের পুরো কাজ সম্পন্ন হওয়ায় সংশ্লিষ্ট সকলের প্রশংসা করেছেন।
রেলমন্ত্রী শ্রী অশ্বিনী বৈষ্ণবের এক ট্যুইট বার্তার প্রত্যুত্তরে প্রধানমন্ত্রী বলেছেন :
“রেলের উন্নতি অব্যাহত রয়েছে! ছত্তিশগড়ের জন্য দারুণ খবর।”
PG/CB/DM
(
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, বিজ্ঞান ও প্রযুক্তির অগ্রগতি আগামী দিনে ভারতকে বিশ্বের প্রথম সারির দেশ হিসেবে এগিয়ে নিয়ে যাবে
মুম্বাই/ নতুন দিল্লি, ১১ ডিসেম্বর, ২০২১
বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং আজ গোয়ার পানাজিতে সপ্তম ভারতীয় আন্তর্জাতিক বিজ্ঞান উৎসব ২০২১-এর সূচনা করেছেন। তিনি বলেছেন, বিজ্ঞান ও প্রযুক্তির অগ্রগতি ভারতকে বিশ্বের প্রথম সারির দেশ হিসেবে এগিয়ে নিয়ে যেতে সাহায্য করবে। তিনি আরও জানান, এই বিজ্ঞান উৎসবের মূল লক্ষ্যই হলো সাধারণ মানুষের উদ্ভাবনাকে কাজে লাগানো এবং জনসাধারণের কাছে প্রযুক্তির সুযোগ সুবিধা পৌঁছে দেওয়া।
শ্রী সিং জানান, চারদিনের এই বিজ্ঞান উৎসবের এবারের বিষয় ভাবনা হলো ‘আজাদি কা অমৃত মহোৎসব – সমৃদ্ধ ভারতের জন্য সৃজনশীলতা, বিজ্ঞান, প্রযুক্তি এবং উদ্ভাবন উদযাপন।’ তিনি বলেন, দেশের স্বাধীনতার ৭৫ বছর উদযাপন করা হচ্ছে এখন। স্বাধীনতার শতবর্ষে আগামী ২৫ বছরের জন্য বিজ্ঞান ভিত্তিক অগ্রগতির পথ নির্দেশিকা তৈরি করার সময় এসেছে বলেও তিনি জানান।
২০২৪-২৫ সালের মধ্যে ভারতকে ৫ লক্ষ কোটি মার্কিন ডলারের অর্থনীতির দেশ হিসেবে পরিণত করার জন্য কেন্দ্রীয় মন্ত্রী যুবদের এই বিজ্ঞান উৎসবে যোগ দেওয়ার আহ্বান জানান। তিনি বলেন, প্রধানমন্ত্রী শ্রী নরেন্দ্র মোদীর পৌরোহিত্যে বিজ্ঞান শুধুমাত্র গবেষণার বিষয় হিসেবে নয়, বরং উৎসবে পরিণত হয়েছে এবং তরুণ সম্প্রদায়ের চিন্তাধারাকে উদ্বুদ্ধ করে তুলেছে। দেশের প্রতিটি শহর ও গ্রামে বিজ্ঞান উৎসব উদযাপনের প্রয়োজন রয়েছে বলেও তিনি উল্লেখ করেন।
ডাঃ জিতেন্দ্র সিং বলেন, ভারতীয় আন্তর্জাতিক বিজ্ঞান উৎসবে দেশের সুস্থায়ী উন্নয়ন এবং নতুন প্রযুক্তগত উদ্ভাবনের জন্য দীর্ঘমেয়াদী দৃষ্টিভঙ্গীর বিভিন্ন দিক তুলে ধরা হয়েছে। বিজ্ঞান ও প্রযুক্তির অগ্রগতির মাধ্যমে গ্রামীণ ভারতের জন্য একটি কৌশল তৈরি করার লক্ষ্য নেওয়া হয়েছে বলেও তিনি জানান। কেন্দ্রীয় মন্ত্রী বলেন, এই উৎসবে সমগ্র দেশ থেকে তরুণ ছাত্র-ছাত্রী, বিজ্ঞানী এবং টেকনোক্র্যাটরা বিভিন্ন ধ্যানধারণা ও জ্ঞান বিনিময়ের জন্য একত্রিত হয়েছেন। এই উৎসব তাদের এক প্ল্যাটফর্ম প্রদান করেছে বলেও তিনি জানান। শ্রী সিং বলেন, স্বাধীনতার ৭৫ বছরে আজাদি কা অমৃত মহোৎসব উদযাপন করা হচ্ছে। প্রধানমন্ত্রী শ্রী নরেন্দ্র মোদী এই উদযাপনের জন্য ৫টি স্তম্ভের কথা উল্লেখ করেছিলেন। তার মধ্যে অন্যতম হলো এই বিজ্ঞান উৎসব। এই বিজ্ঞান উৎসবের মাধ্যমেই প্রধানমন্ত্রীর দৃষ্টিভঙ্গী প্রতিফলিত হয়েছে।
বিজ্ঞান ও প্রযুক্তি মন্ত্রক, ভূবিজ্ঞান মন্ত্রক এবং বিজ্ঞান ভারতী যৌথ উদ্যোগে ভারতীয় আন্তর্জাতিক বিজ্ঞান উৎসবের আয়োজন করেছে। এদিনের এই উদ্বোধনী অনুষ্ঠানে কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনওয়াল, পর্যটন প্রতিমন্ত্রী শ্রীপাদ নায়েক, গোয়ার মুখ্যমন্ত্রী এবং সংশ্লিষ্ট দফতর ও মন্ত্রকের আধিকারিকরা উপস্থিত ছিলেন।
CG/SS/SKD/
(Visitor Counter : 104
প্রধানমন্ত্রীরদপ্তর
জালিয়ানওয়ালা বাগ হত্যাকান্ডে শহীদদের প্রতি প্রধানমন্ত্রীর শ্রদ্ধার্ঘ্য
নতুনদিল্লি, ১৩ এপ্রিল, ২০২০
প্রধানমন্ত্রী শ্রী নরেন্দ্র মোদী, জালিয়ানওয়ালা বাগ হত্যাকান্ডে শহীদদের প্রতি শ্রদ্ধা জানিয়েছেন।
এক বার্তায় প্রধানমন্ত্রী বলেছেন, “জালিয়ানওয়ালা বাগে আজকের দিনে যাঁদের নৃশংসভাবে হত্যা করা হয়েছিল, আমি সেই সব শহীদদের প্রণাম জানাই। তাঁদের সাহস এবং আত্মবলিদানকে আমরা কখনই ভুলবো না। তাঁদের বীরত্ব ভারতবাসীকে যুগ যুগ ধরে অনুপ্রেরণা যোগাবে।”
(CG/CB
প্রধানমন্ত্রীরদপ্তর
পুষ্করে প্রধানমন্ত্রীর পূজার্চনা
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদী আজ পুষ্কর মন্দিরে পুজো দিয়েছেন এবং জনগণের কল্যাণে প্রার্থনা করেছেন।
এক ট্যুইটে প্রধানমন্ত্রী বলেছেন, “পুষ্করে ভগবান ব্রহ্মার মন্দিরে পুজো ও দিব্য-দর্শন করার সৌভাগ্য হয়েছে। দেশবাসীর সুস্বাস্থ্য, সমৃদ্ধি ও মঙ্গল কামনা করছি”।
CG/SS/SB
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় রেস ওয়াকিং-এ রৌপ্য পদক জয়ী প্রিয়াঙ্কা গোস্বামীকে প্রধানমন্ত্রীর অভিনন্দন
নয়াদিল্লি, ০৬ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় রেস ওয়াকিং-এ রৌপ্য পদক জয়ী প্রিয়াঙ্কা গোস্বামীকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “রেস ওয়াকিং-এ আমাদের জাতীয় চ্যাম্পিয়ন প্রিয়াঙ্কা গোস্বামী কমনওয়েলথ গেমস্-এ রৌপ্য জয়লাভ করায় তাঁকে অভিনন্দন। তাঁর পদক প্রাপ্তি ভারতের বহু তরুণ-তরুণীকে এই খেলার প্রতি আকৃষ্ট করবে। আগামী দিনে তিনি সাফল্যের নতুন উচ্চতায় পৌঁছান – এই কামনাই করি। #Cheer4India"।
PG/CB/SB
(
বৈদ্যুতিন ও তথ্যপ্রযুক্তি মন্ত্রক
ইলেক্ট্রনিক্স ও তথ্যপ্রযুক্তি মন্ত্রক "এআই ফর ডেটা ড্রাইভেন গভর্নেন্স" শীর্ষক বিষয়ে "এআই পে চর্চা" কর্মসূচির আয়োজন করেছে
নতুন দিল্লি, ২৮ অক্টোবর, ২০২১
কেন্দ্রীয় ইলেক্ট্রনিক্স ও তথ্যপ্রযুক্তি মন্ত্রকের জাতীয় ই-প্রশাসন বিভাগ  আজ "এআই পে চর্চা"  শীর্ষক বিষয়ে একটি আলোচনা কর্মসূচির আয়োজন করেছে। এধরণের কর্মসূচি আয়োজনের উদ্দেশ্য হল, তথ্য নির্ভর ও কৃত্রিম বুদ্ধিমত্তার ওপর ভিত্তি করে প্রশাসনের গুরুত্ব এবং সারা বিশ্বজুড়ে কৃত্রিম বুদ্ধিমত্তা সংক্রান্ত সেরা পন্থা-পদ্ধতিগুলি নিয়ে মত বিনিময় করা।
ইলেক্ট্রনিক্স ও তথ্যপ্রযুক্তি মন্ত্রকের "এআই পে চর্চা" এমন একটি উদ্যোগ যেখানে দেশ-বিদেশের বিশেষজ্ঞ, গবেষক, সরকার ও শিক্ষাবিদরা কৃত্রিম বুদ্ধিমত্তা নিয়ে নিজেদের মতামত ও অভিজ্ঞতা বিনিময় করেন। কৃত্রিম বুদ্ধিমত্তা সম্পর্কে বিশেষজ্ঞদের নিয়ে যে সভার আয়োজন করা হয়েছে, সেখানে সংশ্লিষ্ট বিষয়ে গবেষণা, বিশ্বে গৃহীত সেরা পন্থা-পদ্ধতি, কৃত্রিম বুদ্ধিমত্তার ক্ষেত্রে গুরুত্বপূর্ণ উদ্ভাবন এবং চ্যালেঞ্জের বিষয়ে আলোচনা হবে।
"এআই ফর ডেটা ড্রাইভেন গভর্নেন্স" শীর্ষক বিষয়ে বিশেষজ্ঞরা সরকারি ক্ষেত্র, প্রতিরক্ষা, নিরাপত্তা, ডাক পরিষেবা ও ভবিষ্যৎমুখী শহর গড়ে তোলার ক্ষেত্রে কৃত্রিম বুদ্ধিমত্তার প্রয়োগ সম্পর্কে মত বিনিময় করবেন। কোভিড-১৯ মহামারীর কঠিন সময়ে গুরুত্বপূর্ণ ভূমিকা পালনকারী কৃত্রিম বুদ্ধিমত্তার প্রয়োগ ঘটিয়ে সমস্যার সমাধান নিয়ে একটি বিশেষ বিবরণী পেশ করা হবে।
ভারত সরকারের এধরণের উদ্যোগ গ্রহণের উদ্দেশ্য হল, উদীয়মান প্রযুক্তি ও এসম্পর্কিত নীতি প্রয়োগের প্রভাব উপলব্ধি করে কৃত্রিম বুদ্ধিমত্তার ব্যবহার বাড়াতে প্রয়োজনীয় পদক্ষেপ গ্রহণ করা।
কৃত্রিম বুদ্ধিমত্তার ব্যবহার ও প্রয়োগ নিয়ে আয়োজিত এই কর্মসূচি দেখার জন্য https://bit.ly/3mGSmeh ওয়েবসাইটে রেজিস্টার করুন। এছাড়াও, সমগ্র এই অনুষ্ঠানটি সরাসরি সম্প্রচারিত হবে নিম্নলিখিত দুটি লিঙ্কে -
• https://youtu.be/bNcd0quKAyU
• https://fb.me/e/2yVdaSZHp
CG/BD/AS/
(Visitor Counter : 151
প্রধানমন্ত্রীরদপ্তর
মহান ব্যক্তিত্বরা যাঁরা আমাদের দেশ গঠন করেছিলেন, ভারত তাঁদের কিভাবে স্মরণ করছে, সে সম্পর্কিত একটি নিবন্ধ সকলের সঙ্গে ভাগ করে নিয়েছেন প্রধানমন্ত্রী
সাংস্কৃতিক ঐতিহ্যের সংরক্ষণে সরকারের কর্মকান্ড সম্পর্কিত MyGov tweet thread সকলের সঙ্গে ভাগ করে নিয়েছেন
নয়াদিল্লি, ০২ জুন, ২০২২
প্রধানমন্ত্রী শ্রী নরেন্দ্র মোদী নমো অ্যাপের বিকাশ যাত্রা বিভাগে যেসব মহান ব্যক্তিত্ব দেশ গঠন করেছিলেন, ভারত কিভাবে তাঁদের স্মরণ করছে, সে সম্পর্কিত কয়েকটি দৃষ্টান্ত তুলে ধরে একটি নিবন্ধ সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “আমাদের স্বাধীনতা সংগ্রামীদের শ্রদ্ধা জানাতে এ বছর আমরা আজাদি কা অমৃত মহোৎসব উদযাপন করছি। নমো অ্যাপের বিকাশ যাত্রা সেকশনে থাকা নিবন্ধে মহান সেই সমস্ত ব্যক্তিত্ব, যাঁরা দেশ গঠন করেছেন, তাঁদের ভারত কিভাবে স্মরণ করছে, সে সম্পর্কিত কয়েকটি দৃষ্টান্ত তুলে ধরেছে।
#8YearsOfPreservingCulture"
প্রধানমন্ত্রী ভারতের গৌরবময় সংস্কৃতির সংরক্ষণে সরকারি কাজকর্মের কথা তুলে ধরে MyGov tweet thread সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “আমাদের গৌরবময় ঐতিহ্যের জন্য আমরা গর্ববোধ করি এবং অত্যন্ত কৃতজ্ঞ যে, আমরা এই সংস্কৃতির সংরক্ষণ ও তা উদযাপনের সুযোগ পেয়েছি। #8YearsOfPreservingCulture"
CG/BD/SB
(
যোগাযোগওতথ্যপ্রযুক্তিমন্ত্রক
কেন্দ্রীয় মন্ত্রিসভা চরম বাম উগ্রপন্থা প্রভাবিত  অঞ্চলে নিরাপত্তা ক্ষেত্রগুলিতে মোবাইল পরিষেবা টু-জি থেকে ফোর-জি’তে করার প্রস্তাব অনুমোদন করেছে
এলডাব্লুই অঞ্চলে এর ফলে উন্নত ইন্টারনেট ও তথ্য পরিষেবা পাওয়া যাবে
আত্মনির্ভর ভারত অভিযানকে সফল করে তুলতে দেশীয় সংস্থাগুলিকে সাহায্য করা হবে
পুরো প্রকল্পে ব্যয় ধার্য করা হয়েছে ২৪২৬ কোটি ৩৯ লক্ষ টাকা
নয়াদিল্লী, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে চরম বাম উগ্রপন্থা প্রভাবিত  অঞ্চলে টু-জি পরিষেবাকে ফোর-জি পরিষেবায় উন্নীত করতে ইউনিভার্সাল সার্ভিস অবলিগেশন ফান্ড গড়ার প্রস্তাবে অনুমোদন দেওয়া হয়েছে।
এই প্রকল্পের প্রথম পর্বে ২৩৪৩টি এলডাব্লুই অঞ্চলে মোবাইল পরিষেবাকে টু-জি থেকে উন্নীত করে ফোর-জি করা হবে। এরজন্য ব্যয় হবে ১৮৮৪ কোটি ৫৯ লক্ষ টাকা। এই অর্থের মধ্যে কর এবং লেভি-ও অন্তর্ভুক্ত। ৫ বছরের মেয়াদে পরিষেবাটি পরিচালনা ও রক্ষণাবেক্ষণ করার জন্য এই অর্থ ব্যয় করা হবে। তবে বিএসএনএল আরও ৫ বছর নিজস্ব খরচে রক্ষণাবেক্ষণের কাজ করবে। যেহেতু সংশ্লিষ্ট অঞ্চলগুলি বিএসএনএল-এর, তাই সরকার এই প্রতিষ্ঠানকে কাজটি বাস্তবায়িত করার দায়িত্ব দিয়েছে।
কেন্দ্রীয় মন্ত্রিসভার প্রস্তাবে বলা হয়েছে, এলডাব্লুই অঞ্চলে প্রথম পর্বে টু-জি পরিষেবার পরিচালনা ও রক্ষণাবেক্ষণের জন্য নির্ধারিত ৫ বছরের বাইরে বর্ধিত সময়ে বিএসএনএল-কে সাহায্য করা হবে। এ বাবদ ৫৪১ কোটি ৮০ লক্ষ টাকা ব্যয় হবে। কেন্দ্রীয় মন্ত্রিসভা যেদিন এই প্রস্তাব অনুমোদন করেছে তার পরের ১২ মাস অথবা যেদিন ফোর-জি পরিষেবা শুরু হয়েছে- এই দুইয়ের মধ্যে যেটি আগে হবে সেই দিন থেকে বর্ধিত সময়সূচীকে বিবেচনা করা হবে।
সরকার দেশীয় প্রযুক্তির মাধ্যমে ফোর-জি টেলি-যোগাযোগ যন্ত্রাংশকে ব্যবহার করতে বিএসএনএল-কে বাছাই করেছে। এর মাধ্যমে টেলি-যোগাযোগ ব্যবস্থায় আত্মনির্ভরতা গড়ে উঠবে এবং বিদেশ থেকে আমদানি করা সরঞ্জাম ছাড়াও দেশে তৈরি সরঞ্জাম একটি বাজার পাবে।
এলডাব্লুই অঞ্চলে এরফলে উন্নত ইন্টারনেট ও তথ্য পরিষেবা পাওয়া যাবে। কেন্দ্রীয় স্বরাষ্ট্র মন্ত্রক ও রাজ্য সরকারগুলির বিভিন্ন চাহিদা মিটবে। সংশ্লিষ্ট অঞ্চলে যে নিরাপত্তার দায়িত্বে থাকা কর্মীদের যোগাযোগ করতে সুবিধা হবে। গ্রামাঞ্চলে মোবাইল পরিষেবার উন্নতি ঘটানোর পাশাপাশি ব্যাঙ্কিং পরিষেবা, টেলি-মেডিসিন পরিষেবা, টেলি-এডুকেশন পরিষেবার মতো বিভিন্ন বৈদ্যুতিন পরিষেবা সহজেই পাওয়া যাবে।
CG/CB/NS
(Visitor Counter : 82
সড়কপরিবহণওমহাসড়কমন্ত্রক
৩৩৪বি জাতীয় মহাসড়কের কাজ দ্রুত শেষ করার লক্ষ্য ধার্য
নতুন দিল্লি, ১২ ডিসেম্বর, ২০২১
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি বলেছেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে দেশে জাতীয় মহাসড়কের কাজ অভাবনীয় গতিতে এগিয়ে চলেছে। একগুচ্ছ ট্যুইটে শ্রী গড়করি বলেছেন, ৩৩৪বি জাতীয় মহাসড়ক নির্মাণের কাজে ৯৩ শতাংশ অগ্রগতি হয়েছে। বাকি কাজ আগামী ৩ মাসের মধ্যে শেষ করার লক্ষ্য স্থির হয়েছে।
তিনি বলেন, ৩৩৪বি জাতীয় মহাসড়ক শুরু হয়েছে উত্তরপ্রদেশ / হরিয়ানা সীমান্তে বাঘপত থেকে এবং শেষ হয়েছে রোহনাতে। এই মহাসড়ক উত্তরপ্রদেশ থেকে রাজস্থান সীমান্ত পর্যন্ত যোগাযোগ ব্যবস্থাকে আরও মসৃণ করে তুলবে এবং যাতায়াতকারীরা দিল্লির যানজট এড়িয়ে সহজেই গন্তব্যে পৌঁছে যেতে পারবেন। শ্রী গড়করি আরও জানান, ৩৩৪বি জাতীয় সড়কটি ৪৪ নম্বর জাতীয় সড়ককে অতিক্রম করেছে। এর ফলে, যাতায়াতকারীরা সারাসরি চণ্ডীগড় ও দিল্লিতে পৌঁছোতে পারবেন।
CG/BD/AS/
(Visitor Counter : 92
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৮ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৪ কোটি ৬৪ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ২ লক্ষ ৯২ হাজার ৯২।
দেশে সুস্পষ্টভাবে করোনায় আক্রান্তের হার বর্তমানে ০.৬৮ শতাংশ।
সুস্থতার হার বর্তমানে ৯৮.১২ শতাংশ।
দেশে গত ২৪ ঘণ্টায় সুস্থ হয়েছেন ৬৬ হাজার ২৫৪ জন। এর ফলে, মোট সুস্থতার সংখ্যা ৪ কোটি ১৯ লক্ষ ৭৭ হাজার ২৩৮।
দেশে গত ২৪ ঘণ্টায় নতুন করে আক্রান্ত ২৫ হাজার ৯২০ জন।
দৈনিক-ভিত্তিতে আক্রান্তের হার ২.০৭ শতাংশ।
সাপ্তাহিক-ভিত্তিতে আক্রান্তের হার ২.৭৬ শতাংশ।
এ পর্যন্ত নমুনা পরীক্ষা করা হয়েছে ৭৫ কোটি ৬৮ লক্ষ; গত ২৪ ঘণ্টায় নমুনা পরীক্ষা হয়েছে ১২ লক্ষ ৫৪ হাজার ৮৯৩টি।
CG/BD/SB
(Visitor Counter : 110
কেন্দ্রীয়মন্ত্রিসভা
দিল্লী ক্যান্টনম্যান্টের কান্ধার লাইন্স-এ চতুর্থ কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্দ্রিসভার অনুমোদন
নয়াদিল্লি, ০৪ জুলাই, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে দিল্লী ক্যান্টনম্যান্টের কান্ধার লাইন্স-এ চতুর্থ কেন্দ্রীয় বিদ্যালয় নির্মাণের জন্য কেন্দ্রীয় বিদ্যালয় সংগঠনকে প্রতিরক্ষা দপ্তরের চার একর জমি বার্ষিক এক টাকার ন্যূনতম ভাড়ার বিনিময়ে হস্তান্তরের বিষয়টি অনুমোদিত হয়েছে।
দিল্লী ক্যান্টনম্যান্টের চতুর্থ কেন্দ্রীয় বিদ্যালয়টি ১৯৯৪-এ স্হাপিত হওয়ার পর থেকে এর পঠন-পাঠন অস্হায়ীভাবে এক অন্য ভবনে চলছিল। বর্তমানে এই বিদ্যালয়ের পড়ুয়ার সংখ্যা ৯৫৬। বিদ্যালয়ের নিজস্ব ভবন নির্মিত হলে পড়ুয়াদের শিক্ষামূলক যাবতীয় চাহিদা মেটানো সম্ভব হবে। সেইসঙ্গে চাকুরিরত ও, অবসরপ্রাপ্ত সেনা পরিবার এবং অসামরিক পরিবারের ছেলেমেয়েদের পড়াশুনা আরও সুচারুভাবে সম্পন্ন হবে।
CG/BD/NS/…
(Visitor Counter : 65